Diari Oficial de la Generalitat Valenciana


Sumari del DOGV 6461, del 16-02-2011 (2011/1724)

RESOLUCIÓ de 8 de febrer de 2011, del conseller de Governació, per la qual autoritza la despesa i concedeix subvencions a les universitats de la Comunitat Valenciana, destinades a la realització de congressos, jornades, seminaris, cursos i altres activitats formatives i divulgatives en matèria de desenrotllament de l'Estatut d'Autonomia i de promoció de l'autogovern i del Dret Foral Civil Valencià, i de l'atorgament de beques d'estudis i d'investigació sobre l'Estatut d'Autonomia durant l'any 2011.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6461

Data del DOGV
:   16-02-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/1724


Data del document
:   08-02-2011

Organisme emissor
:   Conselleria de Governació

Tipus de document
:   Resolució

RESOLUCIÓ de 8 de febrer de 2011, del conseller de Governació, per la qual autoritza la despesa i concedeix subvencions a les universitats de la Comunitat Valenciana, destinades a la realització de congressos, jornades, seminaris, cursos i altres activitats formatives i divulgatives en matèria de desenrotllament de l'Estatut d'Autonomia i de promoció de l'autogovern i del Dret Foral Civil Valencià, i de l'atorgament de beques d'estudis i d'investigació sobre l'Estatut d'Autonomia durant l'any 2011.  
 [2011/1724]  
L'article 53.2 del vigent Estatut d'Autonomia de la Comunitat Valenciana, en relació amb l'ensenyament, estableix que la Generalitat, en l'exercici de les seues competències, garantirà el dret de tots els ciutadans a una formació professional adequada, a la formació permanent i als mitjans apropiats d'orientació professional que li permeten una elecció fonamentada de carrera, ocupació o professió.  
L'article 13 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, assigna a la Conselleria de Governació les competències en matèria de desenrotllament de l'Estatut d'Autonomia de la Comunitat Valenciana, i el Decret 198/2009, de 6 de novembre, del Consell, pel qual s'estableix l'estructura orgànica bàsica de la Presidència i de les conselleries de la Generalitat, en l'article 31.2, atribueix a la conselleria esmentada, a través de la Direcció General de Coordinació del Desenrotllament Estatutari i Promoció de l'Autogovern, les funcions en matèria d'impuls del desenrotllament de l'Estatut d'Autonomia i direcció i gestió de les polítiques de la Generalitat destinades al desenrotllament de l'autogovern, recuperació del Dret Foral Civil Valencià i de promoció, impuls i investigació de les tradicions i institucions tradicionals del poble valencià, consultes populars i electorals en el marc de la Llei orgànica de Règim Electoral General i la Llei Electoral Valenciana.  
Al seu torn, l'article 12.1 del Reglament Orgànic i Funcional de la Conselleria de Governació, aprovat per Decret 100/2007, de 13 de juliol, del Consell, específica que, a través de l'esmentat òrgan directiu, exerceix, entre altres funcions, les següents: promoure, dirigir i orientar les iniciatives legislatives de desenrotllament estatutari i dirigir i gestionar totes les actuacions encaminades a la recuperació, desenrotllament, impuls, potenciació i divulgació del Dret Foral Civil Valencià; la direcció i gestió de les polítiques de la Generalitat destinades a la promoció de l'autogovern i el seu desenrotllament; promoure i impulsar actuacions encaminades a revalorar i difondre les senyes d'identitat del poble valencià reconegudes en l'Estatut d'Autonomia, així com totes les iniciatives orientades a vetlar per la protecció i defensa de la identitat i els valors i interessos del poble valencià i el respecte a la diversitat cultural de la Comunitat Valenciana, en desplegament del que disposa l'article 12 de l'Estatut d'Autonomia; i la gestió de les competències atribuïdes a la Generalitat en matèria de consultes populars i electorals, en el marc de la Llei Orgànica del Règim Electoral General i la Llei 1/1987, de 31 de març, de la Generalitat, Electoral Valenciana.  
La Llei de Pressupostos de la Generalitat per a l'exercici 2011 contempla, dins del programa 111.80, destinat al desenrotllament estatutari i la promoció de l'autogovern, la línia nominativa T7251000, amb un import de 60.000 € (seixanta mil euros), que té com a finalitat atorgar subvencions a les universitats de la Comunitat Valenciana perquè realitzen cursos de formació, divulgació i beques d'estudis en matèria de desenrotllament estatutari i promoció de l'autogovern i del Dret Foral Civil valencià.  
Per tot això, atenent el que estableix l'article 22.2.a) de la Llei 38/2003, de 17 de novembre, General de Subvencions, en l'article 65 del seu Reglament, aprovat per Reial Decret 887/2006, de 21 de juliol, i l'article 45.a) del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, fent ús de les funcions i competències que tinc atribuïdes, resolc:  
Primer. En atenció al que disposa la Llei de Pressupostos de la Generalitat per a l'exercici 2011, i de conformitat amb el que estableix l'article 40.1 del text refós de la Llei d'Hisenda Pública de la Generalitat Valenciana, autoritze la despesa de fins a 60.000,00 € (seixanta mil euros), a càrrec de l'aplicació pressupostària 16.50.87.989.37.7, línia T7251000, dels Pressupostos de la Generalitat per al 2011, i dispose el crèdit en favor de les universitats de la Comunitat Valenciana atenent al criteri de distribució que es determina en l'apartat següent.  
Segon. Concedir a les universitats de la Comunitat Valenciana, a càrrec de l'aplicació pressupostària abans ressenyada, les subvencions que s'indiquen a continuació perquè, entre l'1 de gener i el 31 de desembre del 2011, puguen dur a terme congressos, jornades, seminaris, cursos i altres activitats formatives i divulgatives sobre desenrotllament de l'Estatut d'Autonomia, promoció de l'autogovern i desenrotllament del Dret Foral Civil valencià, i atorgar beques d'estudis i investigació en aquestes matèries.  
  
Tercer. Establir, respecte a les despeses subvencionables, les pautes següents:  
1. Les despeses a finançar per la Conselleria de Governació seran totes aquelles derivades de la realització, per cada universitat, de congressos, jornades, seminaris, cursos i altres activitats formatives i divulgatives sobre desenrotllament de l'Estatut d'Autonomia, promoció de l'autogovern i desenrotllament del Dret Foral Civil valencià, i de l'atorgament de beques d'estudis i investigació en aquestes matèries.  
2. Seran elegibles per al seu finançament per aquestes subvencions, aquelles despeses que cada universitat haja realitzat des de l'1 de gener de 2011.  
3. Els congressos, jornades, seminaris, cursos i altres activitats formatives i divulgatives que puguen realitzar-se en cada universitat o les beques d'estudis i investigació que en relació amb l'objecte de la subvenció puguen concedir-se, en tot o en part, amb el finançament de la Conselleria de Governació, hauran de comptar amb l'adequada publicitat institucional en què es faça constar la participació financera de la Generalitat a través de la Conselleria de Governació.  
4. Els congressos, jornades, seminaris, cursos i altres activitats formatives i divulgatives que cada universitat pretenga realitzar o les beques d'estudis i investigació que, en relació amb l'objecte de les subvencions de referència, puguen concedir-se, subjectes al finançament, total o parcial, a càrrec de les subvencions esmentades hauran de ser objecte de comunicació prèvia i expressa a la Conselleria de Governació, a través de la seua Direcció General de Coordinació del Desenrotllament Estatutari i Promoció de l'Autogovern.  
Quart. Determinar, quant a la forma i el termini de justificació de la subvenció, aquests criteris:  
1. L'aplicació de l'import de la subvenció serà justificada per cada universitat beneficiària, mitjançant la presentació del compte justificatiu simplificat a què es refereix l'article 75 del Reglament de la Llei General de Subvencions, aprovat per Reial Decret 887/2006, de 21 de juliol, que contindrà els documents següents:  
a) Una memòria d'actuació de l'exercici en curs, degudament subscrita per la persona responsable de l'actuació o actuacions realitzades.  
b) Una relació classificada de les despeses i inversions de l'activitat, amb identificació del creditor i del document, el seu import, data d'emissió i, si és el cas, data de pagament.  
c) Un detall d'altres ingressos o subvencions que hagen finançat l'activitat subvencionada amb indicació de l'import i la seua procedència.  
2. La conselleria de Governació, a través de la Direcció General de Coordinació del Desenrotllament Estatutari i Promoció de l'Autogovern, comprovarà, mitjançant tècniques de mostratge aleatori o per raó de l'import o el concepte de despesa, els justificants que crega oportuns i que permeten obtenir evidència raonable sobre l'adequada aplicació de la subvenció, al fi dels quals podrà requerir a cada universitat beneficiària la remissió dels justificants de despesa seleccionats.  
Sense perjudici de l'anterior, per a la tramitació del pagament de les subvencions a l'efecte del que estableix l'apartat setzè, número 2, B), de l'Acord de 27 de juny de 2008, del Consell, pel qual es determinen els extrems addicionals a comprovar per la Intervenció en l'exercici de la fiscalització de la despesa (DOCV núm. 5797, de 2 de juliol de 2008), les entitats beneficiàries hauran de presentar, en tot cas, còpia compulsada de les factures originals de les despeses realitzades, degudament formalitzades d'acord amb el que estableix el Reial Decret 1.496/2003, de 28 de novembre, pel qual s'aprova el Reglament regulador de les obligacions de facturació i es modifica el Reglament de l'Impost sobre el Valor Afegit, o documents de valor probatori equivalent en el tràfec mercantil o amb eficàcia administrativa incorporats en la relació a què es fa referència en l'apartat b) del número anterior i, si és el cas, la documentació acreditativa del pagament.  
La compulsa de les factures haurà de realitzar-se, en cada universitat, per persona que estiga habilitada a l'efecte, atenent al que preveu la normativa que hi siga d'aplicació.  
3. El termini de justificació de les despeses finançades per aquestes subvencions vencerà el 31 d'octubre de 2011.  
4. En el cas de l'obtenció d'altres ingressos o subvencions per al finançament de l'activitat subvencionada, la justificació que presente cada universitat haurà d'abastar, almenys, l'import total cobert per totes les fonts de finançament. En cas contrari, l'import de l'ajuda concedida a cada universitat es reduirà proporcionalment fins a aconseguir el corresponent a la despesa acreditada, deduïts els ingressos que hi escaiguen.  
5. Amb caràcter previ al pagament de la subvenció, es verificarà que cada entitat beneficiària es troba al corrent en el compliment de les seues obligacions tributàries i enfront de la Seguretat Social. Amb este fi, atenent a allò que s'ha previst per l'article 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic, es considerarà que, en aportar la documentació a què s'al·ludeix en l'apartat 1, les entitats beneficiàries autoritzen la Conselleria de Governació perquè en demane, d'ofici i directament davant els òrgans competents, les dades necessàries.  
Si les universitats no desitgen que es produïsca aqueixa autorització, hauran de fer-ho constar i aportar llavors les certificacions que acrediten que es troben al corrent en el compliment de les seues obligacions davant l'Agència Estatal de l'administració Tributària, davant la Conselleria d'Economia, Hisenda i Ocupació i davant la Seguretat Social.  
6. En tot cas, a cada universitat li serà exigible, des del mateix moment de la publicació d'aquesta resolució, que declare que compleix les condicions per a ser beneficiària d'una subvenció pública i que no es troba incursa en cap de les prohibicions a què es refereix l'article 13 de la Llei 38/2003, de 17 de novembre, General de Subvencions, als efectes de les quals presentarà davant la Direcció General de Coordinació del Desenrotllament Estatutari i Promoció de l'Autogovern la corresponent declaració responsable subscrita pel seu representant legal.  
Cinquè. Establir que el pagament s'efectue d'una sola vegada, després de la justificació de les despeses en la forma prevista en la present resolució i la seua comprovació i aprovació per l'òrgan administratiu competent, mitjançant transferència al compte bancari de què siga titular cada entitat beneficiària i que es trobe donada d'alta en el Sistema d'Informació Pressupostària de la Generalitat.  
Sisè. Determinar la compatibilitat de les subvencions instrumentades a través de la present resolució en els termes següents:  
1. Són compatibles amb qualssevol altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sempre que, en conjunt, no superen el cost de l'activitat subvencionada.  
2. Atès que van dirigides a les universitats de la Comunitat Valenciana, institucions la finalitat de les quals és l'ensenyament superior, mitjançant la investigació, la docència i l'estudi, aquestes subvencions no tenen el caràcter d'ajuda d'Estat a què es refereix l'article 107.1 del Tractat de Funcionament de la Unió Europea, per la qual cosa queden exemptes de l'obligació a què es refereix l'article 3.1 del Decret 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits establir, concedir o modificar ajudes públiques.  
D'acord amb el que disposa l'article 3.4 de l'esmentat Decret 147/2007, s'ha remès a la Direcció General d'Economia de la Generalitat informe sobre la no subjecció a la Política de la Competència de la Unió Europea, en el qual es justifica a bastament la no aplicació de l'apartat 1 de l'article 107 del Tractat de Funcionament de la Unió Europea.  
Contra aquesta resolució, que posa fi a la via administrativa, es podrà interposar, amb caràcter potestatiu, recurs de reposició davant el mateix òrgan que la dicta, en el termini d'un mes a comptar de l'endemà de la notificació o publicació, de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé directament recurs contenciós administratiu en el termini de dos mesos comptats des de l'endemà de la notificació o la publicació d'aquesta resolució, de conformitat amb el que disposen els articles 8, 14 i 46 de la Llei 29/1998, de 13 de juliol, Reguladora de la Jurisdicció contenciosa administrativa. Tot això sense perjuí que s'utilitze qualsevol altra via que s'hi considere oportuna.  
València, 8 de febrer de 2011.- El conseller de Governació: Serafín Castellano Gómez.